
PROLOGI


Aamuaurinko hiipi pienen huoneen ohuiden verhojen lävitse. Huone sijaitsi vanhan ja pienehkön omakotitalon yläkerrassa. Vaikka herätyskello oli soittamassa niin kuin muinakin arkiaamuina, se ei kuitenkaan ehtinyt soida, koska sammutin sen hyvissä ajoin. Niin kuin monta muutakin asiaa elämässäni, herätyskellon hälytysääni oli yksi vihatuimmista. Minusta tuntui, että joka aamu ylösnousu oli vaikeampaa. En juuri syönyt, mutten juuri nukkunutkaan. Yöt menivät seuraavaa päivää pelätessä.


Hieroin käsiäni yhteen saadakseni veren kiertämään. Pelkkä ajatuskin aamiaisesta, ja vatsassa alkoi kiertää. Istahdin työpöydän ääreen ja tarkastin, mikä päivä oli kyseessä. Tiesin sen toki tarkastamattakin. Niin olin kuitenkin tehnyt siitä asti kun aloin käydä koulua. Ojensin kynät ja muut tavarat tarkkaan jonoon niin että iltapäivällä olisi kotiin mukavampi tulla, jos vain mahdollista. Työpöydällä soi hiljaisella pieni radio koko yön. Itse asiassa se soi aina riippumatta siitä, olinko kotona vai en. Eikä sillä ollut merkitystä, mitä radiosta kuului. Sen tarkoitus oli ainoastaan hillitä ajatuksiani. Koko elämäni oli ollut eräänlaista taistelua, jossa hiljaisuus oli suurinta myrkkyä. Pystyin kyllä ajattelemaan selkeästi, mutta jos itsestäni olisi pitänyt puhua jotenkin järjellisesti, se olisi ollut vaikeaa. En minä liioin halunnutkaan puhua itsestäni. Tiesin kyllä olevani jotenkin sairas ja vahvasti lääkitty. Tiesin myös, että oli pakko käydä koulua. Oppiminen kyllä varmaan olisi miellyttänyt, jos siihen olisi annettu mahdollisuus.


Joinain aamuina alapääni oli hyvin kipeä. En aina pystynyt edes kävelemään. Kuitenkin kokemuksesta osasin piilottaa vaivat vanhemmiltani. Kun vahvat aamulääkkeet vihdoin tehosivat, oli aika mennä kouluun. Vanhemmat olivat jo menneet työhön, joten tehtäväkseni jäi tarkistaa, että ulko-ovi tuli lukkoon.


Kävellessäni kouluun vapisin kuin horkassa. Luokkani tytöt pesivät yleensä tukkani vessanpöntössä. Lisäksi lähes viikoittain tunsin, kuinka he tunkivat milloin hammasharjan kotelon tai milloin mitäkin alapäähäni. He pitivät kuitenkin huolen, että ei tulisi vaurioita. Kunhan kiusasivat. Tiesin kuitenkin, että joskus tulee aika, että asiat muuttuvat. Muuttuvat aivan varmasti.










1 Nykyaika, syksy 2023



Rakennusalan pienyrittäjä Aaro Karhu teki kiireisesti paperitöitään pienessä konttorissa Helsingin keskustassa. Hänen vaimonsa Anna oli käskenyt miehen kotiin perjantaipäivälliselle, johon oli kuulemma panostanut kunnolla aikaa ja vaivaa. Aaro oli luvannut tulla, jos vain töiltään ehtisi. Toisaalta hänellä ei ollut aikomustakaan mennä kotiin syömään vaimon mauttomia ruokia ja kuuntelemaan loputonta pölpötystä milloin mistäkin. Hän nimittäin oli jo hyvissä ajoin päättänyt lähteä istumaan iltaa soittoruokalaan ja nauttimaan elämästään. Ja yksin. Olihan sitä paitsi perjantai. Niinpä hän soitti vaimolleen, että ei millään kerkeä. Hän lupasi kyllä korvata vaimolle avokätisesti menetyksen. Ja niin Aaro Karhu keskittyi kokonaan itseensä. Hän kaatoi puoli lasia konjakkia ja mietti, mihin lähtisi. Kun hän oli kulauttanut loput konjakit kurkkuunsa, käynyt suihkussa ja pukeutunut parhaimpiinsa, päätös oli tehty. Hotelli Marski. Hän halusi laaturavintolaan viettämään aikaa ilman työpaineita, sivullisia ja keskittyen ainoastaan itseensä. Toki hän tunsi hetken mielipahaa vaimonsa vuoksi, mutta tunne ei kestänyt kauan. Olihan hän kantanut vaimolleen nokan eteen kaiken jo useiden vuosien ajan, joten ei tällä pitäisi olla nokan koputtamista. Sitä paitsi Aaro Karhun oli tehnyt jo useita päiviä mieli vierasta, joten sen asian hän päätti korjata juuri tänä iltana.


Hän hyppäsi taksiin ja hetken päästä jo asustikin hotelli Marskissa. Hän otti hieman pohjia, konjakilla totta kai. Kun hän tunsi itsensä varmaksi, eivätkä kädet liioin tärisseet, hän hyppäsi hissiin suuntanaan ruoka- ja tanssisali. Hän ei ehtinyt ottaa hissistä montakaan askelta, kun hän pysähtyi kuin seinään. Lähes tyhjän salin nurkkapöydässä istui jotain erityisen kaunista. Niin kaunista hän ei ollut koskaan nähnyt. Hän istahti mahdollisimman lähelle naista, niin että hänellä oli tähän koko ajan täysi näköyhteys. Vaikka Aaro Karhu oli hyvinkin rohkea mies, nyt hänen rohkeutensa kyllä loppui lyhyeen. Mutta eipä aikaakaan, kun Aaro Karhu ja tuo nimetön nainen jo istuivat Aaro Karhun hotellihuoneessa. Nainen sanoi viimein humaltuneelle Aaro Karhulle menevänsä vessaan. Kun hän pääsi vessaan, hän mittasi ruiskuun tarkan annoksen myrkkyä. Myrkyn hän oli ajan saatossa itse kehitellyt, koska tiesi, että ennemmin tai myöhemmin tulisi sitä tarvitsemaan. Hän itseopiskeli ainoastaan tappavan annoksen mittaamisen ja käytön. Millään muulla ei hänen tapauksessaan ollut merkitystä. Tullessaan takaisin vessasta hän yllätti Aaro Karhun ja laski ruiskussa olevan nesteen kokonaan miehen kaulavaltimoon. Mies ei näyttänyt kärsivän tilanteesta lainkaan. Hän ainoastaan ähkäisi nautinnollisesti, jäi tuijottamaan lasittunein silmin eteensä eikä antanut enää lainkaan elonmerkkejä. Nainen puki käteensä kertakäyttökäsineet ja suoritti miehelle penisamputaation. Hän pesi miehen irrotetun peniksen huolellisesti lavuaarissa, sijoitti sen pakastepussiin ja sen jälkeen tiiviiseen silmälasikoteloon. Silmälasikotelon hän laittoi käsilaukkuunsa. Kertakäyttökäsineet käsissään nainen puhdisti hotellihuoneen erittäin huolellisesti. Hän sijoitti lopuksi huoneen tavarat aivan kuin siellä ei olisi koskaan asuttukaan. Alastoman ja penisamputoidun vainajan päälle hän laski vielä päiväpeitteen, niin ettei se olisi niin irvokasta katseltavaa. Poistuessaan hän puhdisti vielä oven niin sisältä kuin ulkoakin. Vasta sitten hän riisui kertakäyttökäsineet ja sujautti ne käsilaukkuunsa.

Meikkasin itseni kauniiksi ja suhautin kaulalleni tuoksuvaa ja kallista parfyymiä. Pukeuduin tavallisesti, koska en ollut menossa juhlimaan. Olin menossa iltakahville ystäväni luokse, jonka edellisestä tapaamisesta oli vierähtänyt jo tovi. Tapoihini ei kuulunut sen kummemmin höpötellä, mutta ainahan sitä kahvit voisi käydä juomassa. Varsinkin kun kyseessä olisi kiinnostava henkilö. Vanha Datsunini ei taaskaan meinannut käynnistyä. Toisaalta ei minun palkallani olisi parempaakaan autoa saanut, joten piti olla tyytyväinen siihen mitä oli. Eivätkä minun ajonikaan olleet pitkiä. Mitä nyt töihin ja töistä kotiin. Oli harvinaista, jos ajelin sen lisäksi jossain muualla kuten nyt.


Parkkeerasin autoni ystäväni kerrostaloasunnon vieraspaikalle. Kipusin korkokengissäni kerrostalon kolme kerrosta portaita pitkin, koska talossa ei ollut hissiä. Ovessa luki Aho. Soitin ovikelloa. Kuulin kuinka huoneistossa liikutaan. Joku tuli avaamaan kurkistettuaan ensin ovisilmästä, kuka oli tulossa. Viimein ovi aukesi ja Eeva Ahon hymyilevät kasvot ottivat minut ilolla vastaan. Vaikka nainen oli tällännyt naamaansa kunnolla meikkiä, huomasi silti, että railakas, kehnosti vietetty elämä oli jättänyt jälkensä akan naamaan. Muistin oikein, että tämä lyyli oli niitä naisia, jotka pälättivät koko ajan sanomatta kuitenkaan mitään eivätkä kuunnelleet lainkaan, jos toisella sattui olemaan jotain sanomista. Minulla ei ollut. Siinä samassa päätin, että tämä vierailu tulisi olemaan lyhyt. Ei tuota kailotusta kuuntelisi kukaan. Niinpä kaivoin käsilaukustani täytetyn ruiskun ja tälläsin myrkyn akan niskaan heti kun hän käänsi selkänsä. Siihen loppui Eeva Ahon maallinen vaellus. Kiskaisin käsiini kertakäyttökäsineet ja riisuin naisen alastomaksi. Otin käsilaukustani pakastepussin, jossa oli pienyrittäjä herra Aaro Karhun umpijäinen penisamputoitu penis. Vedin peniksen pois pakastepussista ja työnsin sen Eeva Ahon emättimeen. Sen jälkeen puhdistin ruumiin ja ennen kaikkea emättimen kunnolla ja ompelin sen umpeen. Vedin pikkuhousut hänen jalkaansa ja yöpuvun päälle ja raahasin neiti Eeva Ahon vuoteeseen. Laitoin hänen päälleen kauniisti täkin ja kampasin myös hänen tukkansa hänen omalla kammallaan. Asettelin vainajan niin, että näyttäisi kuin hän nukkuisi sikeästi. Viimein siivosin asunnon useaan kertaan varmistaen, etten varmasti unohtanut mitään tai jättänyt mitään yksityiskohtaa huomaamatta. Lopulta lähdin asunnosta siivoten ulko-oven niin sisä- kuin ulkopuoleltakin huolellisesti. Kun painoin ulko-oven kiinni, kokeilin useaan kertaan, että se tuli varmasti kiinni. Viimein riisuin kertakäyttökäsineet ja ajoin kotiini. Kun pääsin kotiin, juoksin vessaan ja oksensin. En siksi, mitä juuri tein, vaan siksi, että muistot valtasivat mieleni. Otin voimakkaita lääkkeitä ja odotin, että ne vaikuttivat. Otin kirjahyllystä pienen ruutuvihon ja lyijykynän. Vihossa oli seitsemän nimeä. Ylimpänä Eeva Aho. Vedin Eeva Ahon nimen ylitse “henkselit”. Laitoin vihon takaisin kirjahyllyyn ja piilotin sen varmuuden vuoksi parilla kirjalla.


*


Seuraavaksi hyppäsin autooni ja ajoin Herttoniemeen. Otin esiin piilottamani prepaid-liittymällä varustetun puhelimeni ja soitin Aaro Karhun nykyiselle leskelle Anna Karhulle. Kerroin, että hänen miehensä on parasta aikaa rakastajattarensa luona. Annoin Anna Karhulle myös tarkan osoitteen, josta hänen miehensä löytyisi. Ja jos rouva pitäisi kiirettä, mies voisi jäädä kiinni niin sanotusti rysän päältä. Käskin hänen tivata portieerilta riittävän kauan, niin tämä kyllä heltyisi lopulta ja avaisi oven. Kun rouva Karhu kysyi, kuka minä sitten olen, oli aika katkaista puhelu. Sen jälkeen irrotin puhelimesta kortin, jonka paloittelin ja poltin. Myös puhelimen tuhosin ja poltin. Puhelimen epämuodostuneet jätteet asetin kankaiseen perunasäkkiin yhdessä suurien kivien kanssa. Suljin säkin suun paksulla rautalangalla ja soudin syvälle merelle “lainaamallani” veneellä.

Helsingin poliisitalon rikostutkija Gunilla Bäckmannin työkännykkä soi vihaisesti. Kun hän vastasi siihen, huohottava naisääni ilmoitti hänelle miehensä kuolleen. Tämä oli surmattu raa’asti. Gunilla Bäckmann määräsi Vieno Hakalan mukaansa paikan päälle tutkimaan vainajaa. Hän ohjeisti lähimmät työtoverinsa Ilari Ruposen, Pirjo Tenkasen ja Pekka Aurasen jatkamaan sitä mitä he nyt sitten tekivätkin. Rikostutkija Gunilla Bäckmann ja rikosetsivä Vieno Hakala sen sijaan hurauttivat Volvolla hotelli Marskiin, missä oletettu surma oli tehty. Paikalle kutsuttiin myös rikospaikkatutkijat, jotka määräsivät, ettei mihinkään saa koskea eikä jälkiä sotkea. Nämä tekivät useita tunteja työtään ja kun olivat viimein valmiita, ruumis kuljetettiin rikoslaboratorioon ruumiinavausta ja jatkotutkimuksia varten. Rikostutkija Gunilla Bäckmann sekä Vieno Hakala jäivät rikospaikalle ja aloittivat omat tutkintansa hotellissa. Bäckmann soitti etsivät paikalle ja käski heidän kiertää lisäksi lähistöllä selvittämässä mahdollisia havaintoja surman oletettuna tekoaikana. Illalla töistä lähdön aikaan etsivät tulivat kuitenkin poliisitalolle tyhjin käsin. Kukaan ei ollut nähnyt eikä kuullut mitään. Vesiperän vetivät myös rikostutkija Gunilla Bäckmann sekä Vieno Hakala. Tekijä tai tekijät olivat olleet hyvin ammattimaisia tai ammattilaisia. Oli nimittäin fakta, että ensikertalaiset jättivät aina edes jonkin verran jonkinlaisia jälkiä. Voitiin siis sulkea pois, että kyseessä olisi ollut amatööri tai amatöörit. Ensimmäiseksi pitäisi kuitenkin selvittää, miten ja miksi pienyrittäjä Aaro Karhu oli surmattu.

